# data[].attributes.headline
Μελετάμε αστρονομία και ταξιδεύουμε στον Ηλιακό μας σύστημα με την χρήση νέων τεχνολογιών

# data[].attributes.subject
Μελετάμε αστρονομία και ταξιδεύουμε στον Ηλιακό μας σύστημα με την χρήση νέων τεχνολογιών

# data[].attributes.body
Οι μαθητές της Ε΄ και Στ’ τάξης του τέταρτου τμήματος υπό την καθοδήγηση της καθηγήτριας πληροφορικής Μπαχτσεβανίδου Ζωής, ΠΕ86.50 στο πλαίσιο των εργαστηρίων δεξιοτήτων και σε συνδυασμό με την υλοποίηση STEAM δραστηριοτήτων, εξερευνούν την μαγεία του διαστήματος.
Στόχος της συγκεκριμένης υλοποίησης είναι η εμπλοκή των μαθητών και των μαθητριών σε δραστηριότητες της εκπαίδευσης STEAM και η ανάπτυξη δεξιοτήτων όπως η δημιουργικότητα, η συνεργασία και η επικοινωνία, καθώς και η απόκτηση γνώσεων γύρω από την αστρονομία.
Πιο συγκεκριμένα οι μαθητές μέσα από βιωματικό και παιγνιώδη τρόπο έμαθαν για την θεωρία του Big Bang, την δημιουργία του σύμπαντος, το ηλικιακό μας σύστημα και τους μοναδικούς πλανήτες του, όπου με χρήση επαυξημένης πραγματικότητας τους φέρανε στην αυλή του σχολείου μας.

Οι μαθητές, κατανόησαν γιατί υπάρχουν οι εποχές στην Γη, πότε έχουμε μέρα ή νύχτα, πόσο χρόνο θέλει η Γη για μια περιστροφή γύρω από τον Ήλιο και πόσο γύρω από τον εαυτό της.

έλος οι μικροί εξερευνητές μέσα από τις ερωτήσεις τους πήγαν το μάθημα ακόμη πιο πέρα… Ταξιδέψαμε 750 εκ. Χρόνια πριν και μέσω της εφαρμογής Google ancient earth, είδαμε μια 3d αναπαράσταση της Γης και φτάσαμε έως την σημερινή της μορφή.

Είδαμε τους τρομερούς δεινόσαυρους που κυριαρχούσαν στην Γη και μέσω AR τους μεταφέραμε στην αυλή του σχολείου μας!!!

Μάθαμε για την θέση του ανθρώπου στην Γη και το πως φτάσαμε στον άνθρωπο του σήμερα.

Όλο το υλικό υποστηρίχθηκε από νέες τεχνολογίες, έγινε χρήση tablet, Η/Υ, προβολέων και επαυξημένης πραγματικότητας (AR) και διαδραστικών εφαρμογών.

# data[].attributes.headline
Μελέτη του ανθρώπινου σώματος, των λειτουργιών του και επαυξημένη πραγματικότητα (ΑR)

# data[].attributes.subject
Μελέτη του ανθρώπινου σώματος, των λειτουργιών του και επαυξημένη πραγματικότητα (ΑR)

# data[].attributes.body
Στο πλαίσιο των εργαστηρίων Δεξιοτήτων με την καθηγήτρια πληροφορικής Μπαχτσεβανίδου Ζωή ΠΕ86.50, οι μαθητές κλήθηκαν να μελετήσουν το ανθρώπινο σώμα και τις λειτουργίες του καθώς και να το συνδυάσουν με την επαυξημένη πραγματικότητα AR.

Αρχικά ανακάλυψαν τον σκελετό του ανθρώπινου σώματος, έμαθαν τον τρόπο με τον οποίο κινείται ο άνθρωπος και σε πια σημεία υπάρχουν οι αρθρώσεις. Μέσα από παιχνίδια έμαθαν ποιες κινήσεις μπορεί να κάνει ο άνθρωπος και ποιες όχι.

Στην συνέχεια ανακάλυψαν τους μύες και πώς παράγουν κίνηση ή ασκούν δύναμη καθώς και έγινε μία συζήτηση για τον μυ που θεωρούν πιο δυνατό.

Ακολούθησε η μελέτη του καρδιαγγειακού συστήματος, τα όργανα που το αποτελούν και γιατί είναι υπεύθυνο.

Τέλος μελέτησαν τα εσωτερικά όργανα του ανθρώπου και τις λειτουργίες τους, έμαθαν το πόσο πολύτιμο είναι το κάθε ένα από αυτά, αλλά και το πόσο περίπλοκος είναι ο ανθρώπινος εγκέφαλος.

Οι μαθητές στο πλαίσιο του εργαστηρίου κατασκεύασαν μία μακέτα όπου παρουσίασαν όλα όσα έμαθαν.

Τέλος, στο μάθημα αυτό ενσωματώθηκαν και οι νέες τεχνολογίες. Η επαυξημένη πραγματικότητα (AR) έχει την δυνατότητα να συνδυάσει ψηφιακό περιεχόμενο στον πραγματικό κόσμο και το αποτέλεσμα αυτό ενθουσίασε τους μαθητές.

# data[].attributes.headline
Μέλισσες μια Steam προσέγγιση

# data[].attributes.subject
Μέλισσες μια Steam προσέγγιση

# data[].attributes.body
Οι μαθητές της Ε’ και Στ’ τάξης του σχολείου μας, στο πλαίσιο του εργαστηρίου δεξιοτήτων που έγιναν από την Εκπαιδευτικό πληροφορικής ΠΕ86.50 Μπαχτσεβανίδου Ζωή και την υπεύθυνη του τμήματος Σμηλιάνη Κωνσταντίνα ΠΕ70 ΕΑΕ κλήθηκαν να μελετήσουν ίσως το πιο σημαντικό έντομο του πλανήτη μας.

Η μέλισσα είναι ένα εξαιρετικά σημαντικό έντομο και αποτελεί μια ευκαιρία για τους μαθητές να μάθουν πολλά για τη φύση, τη βιοποικιλότητα και τη σημασία της διατήρησης των μελισσών.

Στο μάθημα steam με θέμα την μέλισσα, χρησιμοποιήθηκε μια ποικιλία δραστηριοτήτων.

Μελέτη της ζωής της μέλισσας: έγινε μια σύντομη εισαγωγή σχετικά με τη ζωή της μέλισσας, τους ρόλους της και έγινε χρήση εικόνων, βίντεο και άλλα εκπαιδευτικών υλικών για την καλύτερη κατανόηση από τους μαθητές.

Θέματα:

Βιολογία της μέλισσας: Μελέτησαν την ανατομία και τη φυσιολογία της μέλισσας, την κοινωνική οργάνωση του μελισσιού τον ρόλο κάθε μέλισσας στην κοινότητα και πώς λειτουργεί ο κύκλος ζωής της.

Παραγωγή μελιού: Μελέτησαν τη διαδικασία της συλλογής μελιού από τις μέλισσες και την παραγωγή μελιού.

Κίνδυνοι και απειλές: Έμαθαν για τις απειλές που αντιμετωπίζουν οι μέλισσες, όπως η αλλαγή του κλίματος, η απώλεια βιοποικιλότητας, η χρήση φυτοφαρμάκων και άλλες ανθρωπογενείς δραστηριότητες. Μπορούν επίσης να μελετήσουν τις επιπτώσεις της απώλειας των μελισσών στην ανθοφορία και την παγκόσμια οικονομία.

Κατασκευές: Οργανώθηκαν δραστηριότητες κατασκευών, όπου τα παιδιά έφτιαξαν μέλισσες και μελέτησαν την ανατομία της.

Τι αποκόμισαν οι μαθητές:

Ευαισθητοποίηση για το περιβάλλον: Μέσω της μάθησης για τη μέλισσα, τα παιδιά μπορούν να κατανοήσουν τη σημασία των ζωών και των εντόμων για την οικολογική ισορροπία. Αυτό τους βοηθά να αναπτύξουν μια συνείδηση για το περιβάλλον και να εκτιμήσουν τη βιοποικιλότητα.

Εκπαιδευτική αξία: Η μάθηση σχετικά με τη μέλισσα παρέχει πλούσια εκπαιδευτική εμπειρία ενισχύοντας την ανακαλυπτική σκέψη και τις δεξιότητες παρατήρησης των παιδιών.

Στο πλαίσιο του εργαστηρίου εντάχθηκαν οι νέες τεχνολογίες προσθέτοντας μια πιο διαδραστική και σύγχρονη προσέγγιση στη μάθηση. Έγινε χρήση πολυμέσων, διαδραστικών παρουσιάσεων, βίντεο καθώς και άλλων εργαλείων.

# data[].attributes.headline
Οι μαθητές μας εξερευνούν τον διαδικτυακό κόσμο με σιγουριά – safe internet

# data[].attributes.subject
Οι μαθητές μας εξερευνούν τον διαδικτυακό κόσμο με σιγουριά – safe internet

# data[].attributes.body
Οι μαθητές μας εξερευνούν τον διαδικτυακό κόσμο με σιγουριά – safe internet 2022

Οι μαθητές του Ειδικού Δημοτικού Σχολείου Ορεστιάδας, σε συνεργασία με την καθηγήτρια πληροφορικής Μπαχτσεβανίδου Ζωή παρακολούθησαν με μεγάλη επιτυχία και διάθεση μια σειρά μαθημάτων με θέμα η ασφάλεια στο διαδίκτυο.

Πιο αναλυτικά, τα παιδιά μελέτησαν και επεξεργάστηκαν το υλικό που δόθηκε από το Ελληνικό Κέντρο Ασφαλούς Διαδικτύου υπό την αιγίδα του Ιδρύματος Τεχνολογίας και Έρευνας.

Στην συνέχεια οι μαθητές παρακολούθησαν το πρόγραμμα BE INTERNET AWESOME όπου διδάχθηκαν τις βασικές αρχές της ψηφιακής ιθαγένειας και ασφάλειας, ώστε να μπορούν να εξερευνούν τον διαδικτυακό κόσμο με σιγουριά.

Το πρόγραμμα αυτό γίνεται με την υποστήριξη της Google Hellas και προσφέρει μια σειρά διαδικτυακών μαθημάτων με τίτλο “Γίνε Ήρωας του Διαδικτύου”.

Τα μαθήματα συνεπικουρούνται από τεχνικές «παιχνιδοποίησης» (gamification) με τη χρήση του Ίντερλαντ (Interland), ενός διαφορετικού παιχνιδιού όπου τα παιδιά στοχεύουν να Γίνουν Ήρωες του Διαδικτύου, αντιμετωπίζοντας εισβολείς, υποκλοπείς ηλεκτρονικών στοιχείων και αρνητικές συμπεριφορές, όπως ο ηλεκτρονικός εκφοβισμός και η υπερβολική κοινοποίηση, αποκτώντας αυτοπεποίθηση για να εξερευνήσουν με ασφάλεια το διαδίκτυο.

Όλα τα παιδιά έλαβαν ονομαστικό πιστοποιητικό “ΗΡΩΑΣ ΤΟΥ ΔΙΑΔΙΚΤΥΟΥ” και έχουν τα απαραίτητα εφόδια για να ανακαλύψουν τον κόσμο του ίντερνετ.

# data[].attributes.headline
Βραβείο για το σχολείο μας για την συμμετοχή στον 3ο Διαγωνισμό “STEAM for all” που διοργάνωσε το Center for STEM Education του Κολλεγίου Ανατόλια

# data[].attributes.subject
Βραβείο για το σχολείο μας για την συμμετοχή στον 3ο Διαγωνισμό “STEAM for all” που διοργάνωσε το Center for STEM Education του Κολλεγίου Ανατόλια

# data[].attributes.body
Είμαστε στην πολύ ευχάριστη θέση να σας ανακοινώσουμε ότι το σχολείο μας και οι μαθητές της Ε’ & Στ’ τάξης διακρίθηκαν στον 3ο Διαγωνισμό “STEAM for all” που διοργάνωσε το Center for STEM Education του Κολλεγίου Ανατόλια σε συνεργασία με την πρωτοβουλία εκπαιδευτικών STEMigrants.eu.

Οι μαθητές του σχολείου μας υπό την καθοδήγηση της καθηγήτριας πληροφορικής Μπαχτσεβανίδου Ζωή ΠΕ86.50 υλοποίησαν δραστηριότητες εκπαίδευσης STEAM (Science, Technology, Engineering, Art and Mathematics) με θέμα «Ηφαιστειακή και Σεισμική δράση» καταφέρνοντας να βραβευτούν ενώ θα λάβουν ως έπαθλο ένα τύπου Arduino Starter Kit πολύτιμο εργαλείο για την συνέχιση των μαθημάτων ρομποτικής και steam.

Η εκδήλωση για την απονομή των βραβείων και των επαίνων θα πραγματοποιηθεί εξ αποστάσεως και, συγκεκριμένα, μέσω ψηφιακής πλατφόρμας την Πέμπτη 18 Μαΐου 2023 και θα μεταδοθεί ζωντανά μέσω διαδικτύου (live streaming). Στην εκδήλωση θα παρευρεθεί και εκπρόσωπος από το Γραφείο της Ύπατης Αρμοστείας του ΟΗΕ για τους Πρόσφυγες και μαθητές και εκπαιδευτικοί από αλλά σχολεία.

Συγχαρητήρια στους μαθητές για το πάθος και την εργατικότητα που έδειξαν για την κατασκευή του έργου τους.